****

Novo mesto, 13.05.2020

Sporočilo za krajevno skupnost!

Sporočamo vam, da je Komunala Novo mesto, d.o.o. v letu 2020 pričela z izvajanjem dvoletnega projekta **»Zbirajmo odpadno jedilno olje – na bolje«,** ki ga sofinancira Evropski kmetijski sklad za razvoj podeželja.

V sklopu projekta med drugim postavljamo tudi 15 uličnih zbiralnikov za ločeno zbiranje odpadnega jedilnega olja v petnajstih krajevnih skupnostih.

Zbiralnik odpadnega jedilnega olja bomo postavili na obstoječih ekoloških otokih. **Lokacijo vam prilagam**. **ZA KS BIRČNA VAS BO ZBIRALNIK NA RUPERČ VRHU.**

Vsako gospodinjstvo bo tudi prejelo malo gospodinjsko posodico v kateri se jedilno olje doma zbira in kasneje odlije v ulično posodo.

Večina jedilnega rastlinskega olja se uporabi za pripravo hrane. Ob obroku se nekaj olja s hrano zaužije, ostalo – zlasti po cvrtju – pa predstavlja odpadno jedilno olje, ki je organsko visoko obremenjen odpadek in ga je potrebno odstraniti pravilno. Med pravilne načine odstranjevanja ne sodi zlitje v kuhinjski lijak ali v straniščno školjko, v greznico, malo komunalno čistilno napravo ali v kanalizacijo. Nemalokrat se odvrže tudi na kompost ali se uporabi kot dodatek krmi za živali. Škodljivo je tudi polivanje odpadnega olja po travnatih površinah. Odvrženo jedilno olje se sčasoma spere v podzemlje do podtalnice, ki je vir pitne vode. Ko pa se podtalnica enkrat onesnaži, traja več sto let, da se njena kakovost obnovi in izboljša.

V bodoče pa bodo gospodinjstva odpadno jedilno olje shranjevala v namenske posodice in ga odnesla v zbirno posodo v vaši krajevni skupnosti.

Poleg zgoraj naštetih dejstev je pomemben izziv tudi, kako še tesneje povezati lokalne skupnosti v skrbi za varno in zdravo okolje.

Nekje do konca meseca maja nameravamo postaviti ulične posode (slikica posode v prilogi). Vzporedno bomo tudi razdeljevali male gospodinjske posodice. Male gospodinjske posodice si želimo razdeliti v sodelovanju z vami.

Hvaležni smo za vaše sodelovanje in se vidimo kmalu.

Več o projektu si lahko preberete tudi na povezavi <https://www.komunala-nm.si/Zanimivost/Zbirajmo-odpadno-jedilno-olje-na-bolje>

Lep pozdrav, Sonja Kolenc

Komunala Novo mesto, d.o.o.